# **DECIZIA ETAPEI DE ÎNCADRARE**

## **Nr. număr din zz.ll.aaaa**

Ca urmare a solicitării de emitere a acordului de mediu adresate de **Sc Unistil SRL**, cu sediul în Str. Tecuciului, Nr. 6, Bârlad, Judetul Vaslui, cu punctul de lucru SC Unistil SRL-CHEMP Plai Monah, cu adresa Str. fs, Nr. fn, Şaru Dornei, Judetul Suceava, înregistrată la APM Suceava cu nr. 1045/10.02.2015, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 20.02.2015, că proiectul **Retehnologizare cu modernizare la CHEMP Plai Monah,** propus a fi amplasat în com. Şaru Dornei nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 3, lit. h;

 b) Lucrările propuse constau în:

***Prag de captare, priză şi deznisipator-***

- decolmatarea şenalelor amonte şi aval de prag, în scopul asigurării unei secţiuni de scurgere optime a debitelor de viitură;

- refacerea betoanelor deteriorate superficial sau în profunzime, la feţele deteriorate ale pragului de captare şi disipatorului de energie;

- refacerea rizbermei mobile în zonele afectate;

- decolmatarea deznisipatorului;

- înlocuire grătare priză 3 buc.;

- revizie vane plane şi grătare priză;

***Canal de aducţiune-***

- refacerea pereului şi radierului din beton în zonele degradate;

***Camera de încărcare-***

-decolmatare cameră de încărcare;

- refacere betoane degradate;

***Conducta de aducţiune-***

-pe tronsoanele II şi III ale conductei de aducţiune se propune renunţarea la conductele actuale şi înlocuirea acestora cu un singur fir de conductă de Di 1900 mm. Traseul noii conducte va fi adiacent celor 2 fire existente de PREMO 1500 mm. Din vechea conductă se vor menţine subtraversarea drumului judeţean şi subtraversare râu cu 2 fire PREMO Dn 1500 mm.

-la finalizare lungimea totală a aducţiunii va avea 2905 m.

***Centrala hidroelectrică-***

-vor fi înlocuite hidroagregatele aferente turbinelor T1 şi T2 cu 2 hidroagregate noi cu turbine Francis cu ax orizontal cu debit maxim instalat de 2,5 mc/s fiecare. Hidroegregatul afferent turbine T3 va fi păstrat, el având character de rezervă.

***Bazin de liniştire-***

-decolmatare bazinului de liniştire;

-refacerea betoanelor deteriorate superficial sau în profunzime, la feţele deteriorate.

***Canal de fugă-***

-refacerea betoanelor deteriorate superficial sau în profunzime, la feţele deteriorate;

-refacerea rosturilor la pereul canalului de fugă pe toată lungimea acestuia;

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 - nu este cazul.

Condiţiile de realizare a proiectului:

 a) la finalizarea lucrărilor toate suprafeţele de teren afectate vor fi readuse la starea şi în condiţiile iniţiale;

 b) secţiunea de scurgere a apei va fi eliberată de orice material şi orice depozitări;

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

 **ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 i**ng. Constantin Burciu**  **ing. Doru Cojocaru**